Oľga Záblacká

Oľga Záblacká (* 31. december 1963, Bratislava) je slovenská speváčka, moderátorka, scenáristka, dramaturgička, režisérka, producentka a textárka.

Zo života 
Spev študovala u hlasového pedagóga Františka Tugendlieba počas štyroch rokov.

V minulosti začínala ako speváčka pop jazzovej formácie Faun. Súčasne bola ako herečka členkou amatérskeho divadelného štúdia D2. 

Po  rozpade Faunu založila vlastnú skupinu Kiwi, s ktorou koncertovala do roku 1990. Začiatkom roku 1991 sa jej narodil prvý syn Michal Dúžek a hudbe sa venovala už len príležitostne. Profesionálne sa začala venovať moderovaniu, písaniu scenárov a neskôr aj réžii.

Druhý syn Bruno Dúžek sa Oľge Záblackej narodil v roku 1998.

V roku 2003 nahrala album U.F.O., na ktorom sa producentsky a autorsky podieľali: David Koller, Marián Čekovský, Radovan Vrabec Orth a Martin Gašpar. Dvomi textami (Kráľovná Mária a Zákony tiel) prispel Jozef Urban, autorkou zvyšných 16 textov je Oľga.

Od roku 1991 spolupracovala s STV ako moderátorka relácií: Magazín M, Polarity, Správny kľúč a Rhytmick. 

Osem rokov pôsobila ako moderátorka vo Fun rádiu, kde okrem iných vysielala niekoľko autorských relácií. S hercom Jánom Peťkom /Johny/ a Arielim vysielali legendárnu nočnú reláciu Koncert na ležanie, kde nechýbala pravidelná rubrika Popolnočná chvíľka poézie.

V roku 1996 založila na Hlavnom námestí v Bratislave Hydepark , Fór-um slobody. (V období ohrozenej demokracie mohli ľudia za ozvučeným pultom verjne vyjadrovať svoj názor.) Spolu s hercom Matejom Landlom moderovala meetingy Zachráňme kultúru, zorganizovala Koncert Slobody. Každoročne spolupracovala na Koncertoch pre utečencov (UNHCR), angažovala  sa v aktivitách združenia Ľudia proti rasizmu.

Ako riaditeľka stála pri zrode rádia B1.

V rokoch 1997 – 2010  spolupracovala s TV Markíza ako moderátorka, dramaturgička, scenáristka a režisérka. Najznámejšia bola jej autorská relácia Na streche. Lifestylový magazín spojený s talk show priamo na streche v centre starej Bratislavy sa tešil diváckej obľube deväť rokov .

V roku 2011 nakrútila pre TV Markíza medailón Jožo Ráž – Som tu za odmenu (námet, scenár, dramaturgia, réžia).

Od  roku 2011 spolupracovala so Šansón klubom Jozefa Bednárika. Pre klub prebásnila približne 45 šansónov  pre interpretov ako: Nela Pocisková, Zuzana Mauréry, Milan Ondrík, Marcela Laiferová, Eva Pavlíková, Svetlana Rimarenko, Andrea Zimányiová, Gabriela Dzuríková, Ján Koleník, Kristína Turjanová, Viktor Horján a iní. Aktívne sa venuje písaniu hudobných textov. Nachádzajú sa na albumoch interpretov ako: Mária Čírová, Robo Opatovský, OKREJ, Ricco, Mukatado, IMT smile.

V roku 2013 začala nakrúcať celovečerný dokumentárny film Arcibiskup Bezák Zbohom... (námet, scenár, réžia). Film s kontroverznou témou mal premiéru v marci 2014 a v slovenských kinách ho vďaka Barracuda movie videlo vyše 12 000 divákov. Film sa v roku 2014 dostal do kinodistribúcie aj v Česku.

Od roku 2015 nakrúca druhý autorský dokumentárny film a spolupracuje na rôznych projektoch ako scenáristka a režisérka.

Diskografia 
 SP Single:
 „Bozky na čelo“
 „Prvé milovanie“
 „Meškajúci princ“
 „Višne v čokoláde“
 1987: Svet v dámskych kabelkách / Transfúzia - Oľga Záblacká so skupinou Kiwi - Opus – 9143 0669, SP
 1988: Tak si ma už všimni / Prvýkrát - Oľga Záblacká so skupinou Kiwi - Opus – 9143 0669, SP
 1990: Cháp ma - Oľga Záblacká so skupinou Kiwi / Eurococtail '90 - AˈConto (Bratislavská lýra) - Opus – 9143 0747, SP
 2003: ...mám chuť... - Millenium Records, CD singel 
 2003: U.F.O. - Millenium Records, CD

Spolupráca na albumoch 
 1987: Dvaja, Hudba a piesne z filmu Fontána pre Zuzanu - Opus – 9113 1762 , LP, B1. Mopedová - Vašo Patejdl a Oľga Záblacká .
 1987: Zastávky na znamenie - Laco Lučenič - Opus – 9313 1820 , LP, B3. Tak sa to má - Laco Lučenič a Oľga Záblacká .
 1992: Perumos (Bomba) - Nervozní Čert / Dosť bolo dost - Nervozní Čert - Popron PRO 05-2, MC, CD singel, v piesni - Dosť bolo dost (P.&P. ORM, Roman Holý / Emil Viklický, Petr Vrána, Roman Holý) spievajú: Alfonso, Aťa Klimová, Beata Dubasová, David Koller, František Filipovský, Freddy, Jan Spálený, Jan Vyčítal, Jana Koubková, Janek Ledecký, Jaroslav Lederveitner, Jaya, Ján Kuric, Ljuba Hermanová, Lucie Bílá, Marek Hlavica, Marta Kubišová, Martin Tankwey, Michal Viktořík, Milan Markovič, Miro Noga, Miroslav Linhart, Ota Klempíř, Olga Záblacká, Pavel Bobek, Pepa Nos, Petr Kalandra, Richard Müller, Richard Tesařík, Robo Grigorov, Roman Dragoun, Roman Holý, Tanja, Vašo Patejdl, Vladimír Tesařík, Václav Václavek, Zuzana Navarová, Števo Skrúcaný, Lojzo, Manželé, Nervozní Čert, Rapmasters, Slovenský Ráj, Točkolotoč  pieseň vznikla ako  protestsong proti rozpadu ČSFR 
 2000: Takže tak... - Jožo Urban a priatelia live - Rádio Bratislava RB 0226-2331, CD, 09. Kráľovná Mária - Oľga Záblacká, 15. Voda, čo ma drží nad vodou - Vašo Patejdl a zbor: Beata Dubasová, Oľga Záblacká, Katarína Hasprová, Barbara Haščáková, Peter Slivka, Marcel Palonder, Dodo Dubán.
 2000: Happy Melon – Happy Melon - Mercury, CD, 10. Out Of Me - Happy Melon a Oľga Záblacká.
 2005: Stredoslováci a hostia - Ján Snopko, Stano Radič - Radio Bratislava, CD, 02. Rozhovor s hosťami (Milan Kňažko, Oľga Záblacká), 04. Kraľovná Mária - Oľga Záblacká, 05. Rozhovor s hosťami (Milan Kňažko, Oľga Záblacká), 11. Rozhovor o Veľkej noci (všetci: Milan Kňažko, Oľga Záblacká, Maroš Kramár, Janko Lehotský).
 2008: Veľkí herci spievajú malým deťom, Kniha s CD - Enigma, ISBN 978-80-969830-1-8, Texty: Peter Konečný, Alena Michalidesová, Oľga Záblacká, Svetozár Sprušanský, Hudba: Sisa Michalidesová, (na CD spievajú: Stano Dančiak, Marián Labuda, Marián Geišberg, Martin Huba, Monika Hilmerová, Robert Roth, Petra Polnišová, Ladislav Kerata, Oľga Belešová, Alexander Bárta, Ivo Gogál a Gabriela Dzuríková)
 2010: Strana A  -  Kuko Sanchez - HS Records, CD, 05. 3D Film - Oľga Záblacká .
 2012: Bodliak na plavkách / Zastávky na znamenie - Laco Lučenič, Limit - Opus, 2CD, 09. Tak sa to má - Laco Lučenič a Oľga Záblacká .

Zbor, vokály 
spolupráca na albumoch, kde spievala ako zboristka
 1987: We Don't Fall - Vašo Patejdl - Opus, 9113 1905, LP zbor: Božena Marienková, Jožo Ráž, Jano Baláž, Oľga Záblacká, Peter Penthor, Svaťo Juřík, Michal Dúžek.
 1989: Kolotoč masiek - Gravis - Opus, 9313 2120, LP zbor: Andrej Beladič, Elena Matúšová, Eva Mária Uhríková, Ivona Novotná, Jana Turzová, Marcela Molnárová, Martin Ďurinda, Oľga Záblacká, Pavol Matuška, Pavol Varga, Stanislav Beňačka.
 2008: Best Of 1982 - 1989 - Gravis - Opus, 91 2693-2, CD zbor: Andrej Beladič, Elena Matúšová, Eva Mária Uhríková, Ivona Novotná, Jana Turzová, Marcela Molnárová, Martin Ďurinda, Oľga Záblacká, Pavol Matuška, Pavol Varga, Stanislav Beňačka.

Piesne

Videoklipy

Vlastné 
 Tak si ma už všimni - Oľga Záblacká so skupinou Kiwi 
 Prvé milovanie - Oľga Záblacká a skupina Kiwi 
 Svet v dámskych kabelkách (3 rôzne videoklipy)
 Šaty a ty
 U.F.O.

Réžia, scenár 
 Keď muž miluje ženu - Robo Opatovský - námet, scenár, réžia

Moderovanie 
 Koncert na ležanie
 Magazín M
 Polarity
 Správny kľúč
 Rhytmick
 Sexesso
 Smotánka, TV Markíza
 Bonzáčik, TV Markíza
 Debakel
 Na streche, TV Markíza, 2002  - 2010

Scenáre 
 Na streche
 Záhady tela, RTVS, 2017 - súčasnosť

Referencie

Externé odkazy 
 Oľga Záblacká na ČSFD
 Arcibiskup Bezák Zbohom (2014) SK HD trailer
 Mukatado - Stromy - titulná pieseň filmu Arcibiskup Bezák Zbohom...

Žijúci ľudia
Osobnosti z Bratislavy
Slovenské speváčky
Slovenskí moderátori
Slovenskí rozhlasoví moderátori
Slovenskí televízni moderátori
Slovenskí scenáristi
Slovenskí režiséri
Slovenskí textári piesní